Maleva (ansambel)

pisi
Maleva on viieliikmeline metal-bänd, mis asutati 2006. aastal Eestis Muhu saarel. 
pisi|Maleva 2024
Maleva muusikaline identiteet on omanäoline ja mitmekihiline, hõlmates laia spektrit erinevatest žanritest. Bändi põhiline helipilt on määratletud thrash metali jõulise ja otsekohese olemuse ja põhjamaise melodic death metali sügavate ja melanhoolsete meloodiate sünteesiga, millele lisandub elemente heavy ja black metalist meloodilise rockini välja.

Koosseis
Praegused liikmed
Marti Mereäär – vokaal (2006-..)
Kurmet Kahju – kitarr (2024-..)
Priit Saaremäel – kitarr (2015-..)
Margus Naaber – basskitarr (2006-..)
Priidu Peegel – trummid (2006-..)pisi

Endised liikmed
Triinu Peegel – vokaal (2006)
Ats Rebane - kitarr (2006-2024)

 Ajalugu 
Bänd sai ametliku alguse 2006.a 13.jaanuaril.  Sisuliselt loodi Maleva varasema, peamiselt kavereid ja üksikuid ingliskeelseid originaallugusid mänginud koolibändi Imp jälgedesse, kui otsustati võtta suund eestikeelse metal'i tegemise poole.

Maleva algusperioodil tegi koolibändi aegadest vokalistina kaasa Triinu Peegel, kellega koos lindistati esimene Maleva nime all välja antud kolmelooline demo/EP "Laulud, mis raiutud kivisse" (2006). Varsti pärast demo/EP ilmumist lahkus Triinu bändist ja vokalisti kohale asus senine kitarrist Marti, misjärel võttis Maleva konkreetsema suuna thrash metal'i poole.

Maleva esimene album "Hingemaa" ilmus 2011.a ning sisaldas seitset lugu.

Kolmelooline EP "Kord läksid kolm sõtta" nägi ilmavalgust 2015.a

EP ilmumise järel kutsuti Malevasse Marti asemel kitarri mängima Priit Saaremäel, kes oli varem olnud teise Muhu metal-bändi, Minttaara vokalist ja bassimängija ning kelle käe läbi imbus Maleva loomingusse põhjamaise meloodilise death metal'i mõjutusi.

2022. aasta 25. aprillil ilmus Maleva teine stuudioalbum "Saab maailm otsa".
pisi|Maskott "Une vend"
2024. aasta mais võttis Atsi käest ametliku kitarristi-teatepulga üle seni asendusmehena laval abiks käinud Kurmet Kahju (Punkentsefaliit, Monstercöuq).

Diskograafia
2006 "Laulud, mis raiutud kivisse" (EP)
2011 "Hingemaa" (album)
2015 "Kord läksid kolm sõtta" (EP)
2022 "Saab maailm otsa" (album)

Välislingid
Maleva Facebookis
https://www.instagram.com/malevaofficial/ 
https://www.youtube.com/channel/UC0_ics49BqqKbBCssRn8X1A
Maleva Spotify's

Kategooria:Eesti ansamblid